มีคนมาฉีดวัคซีนให้สุนัขที่บ้าน แล้วเราเป็นคนจับสุนัขให้เขา แล้วสุนัขดิ้นเข็มที่ฉีดให้สุนัขเลยตำที่แขนเราค่ะ จะเป็นอะไรไหมคะ
สวัสดีค่ะ วัคซีนป้องกันพิษสุนัขบ้าที่ฉีดให้กับสัตว์นั้น เป็นวัคซีนชนิดเชื้อตายเหมือนที่ฉีดในคน ดังนั้น หากโดนเข็มวัคซีนพิษสุนัขบ้าของสัตว์ทิ่มตำ ก็จะไม่ได้มีผลอันตรายอะไรค่ะอย่างไรก็ตาม การโดนเข็มที่แทงไปยังตัวสัตว์แล้วตำ อาจทำให้มีโอกาสติดเชื้อแบคทีเรียต่างๆ ได้ หรืออาจมีโอกาสติดเชื้อบาดทะยักได้ด้วย ดังนั้น ควรฟอกทำความสะอาดที่ผิวหนังด้วยสบู่ให้สะอาด และใส่ยาฆ่าเชื้อ เช่น โพวิโดน ไอโอดีน เป็นต้น ปิดรูบาดแผลด้วยผ้าก๊อซหรือพลาสเตอร์ปิดบาดแผล และควรไปฉีดวัคซีนป้องกันบาดทะยัก หากในช่วง 5 ปีที่ผ่านมา ยังไม่เคยฉีดวัคซีนกระตุ้นค่ะ